Stanislava Valužienė

Stanislava Valužienė (slap. Močiutė, 1894 m. Dauginčiuose, Kartenos valsčius – 1948 m. rugpjūčio 10 d. Balsiškiuose, Kartenos valsčius) – Žemaičių apygardos partizanė.

 Biografija 
Dauginčių kaimo ūkininkė. Vyras Ignas Valužis po karo enkavedistų buvo suimtas ir išvežtas prie Belomoro kanalo statybos, ten mirė.

1947 m. vėlų rudenį (kitais duomenimis – 1948 m. sausio mėn.) įstojo į LLA Žemaičių apygardos Kardo rinktinės Buganto kuopos partizanų gretas.

Drauge su dukra Stanislava Valužyte-Meile ir kitais 5 kuopos partizanais žuvo 1948 m. rugpjūčio 10 d. prie Tyro durpyno, Balsiškių kaime, mūšyje su Kartenos, Salantų, Skuodo, Darbėnų ir Kretingos stribais bei MGB vidaus kariuomenės 24-jo šaulių pulko kareiviais.

 Šaltiniai 
 Lietuvos ypatingasis archyvas, f. K-1, ap. 3, b. 1176, l. 22, 31-32; ap. 58, b. P-15719, l. 11
 Lietuvos gyventojų genocido ir rezistencijos tyrimo departamento 1997 m. spalio 24 d. pažyma

Kategorija:Lietuvos rezistentai